Teknik- og Miljøudvalget i Hjørring Kommune besluttede på et møde at lukke for hanerne til 10 af kommunens springvand. Efter protest fra vrede borgere sløjfer kommunen besparelsen. - Der har været så meget uro og protest, at det set i lyset af, at det kun er 150.000 kroner, ikke er værd at bruge så meget tid på. Derfor må vi finde besparelserne et andet sted, siger formand for kommunens teknik- og miljøudvalg, Ole Ørnbøl fra Socialdemokraterne og fortsætter: - Desuden har vi fundet ud af, at Sindal brander sig på, at de er byen med de 100 springvand, og det vil vi jo ikke ødelægge. Besparelserne skal findes et andet sted i årets driftbudget. - Vi er jo nødt til at få budgettet til at gå op på en eller anden måde, så vi må finde pengene i flere forskellige konti, der har små overskud.
Uro og protester får Hjørring Kommune til at lade vandet plaske i kommunens springvand.